C 288/43

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2022/C 288/07)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„Rosso Cònero”

PDO-IT-A0428-AM03

Datum obavijesti: 6. svibnja 2022.

OPIS I RAZLOZI ODOBRENE IZMJENE

1. Pakiranje – spremnici i zapremnina

Opis: za pakiranje vina „Rosso Cònero” mogu se upotrebljavati alternativni spremnici koji nisu stakleni, a sastoje se od mješine za vino od višeslojnog plastičnog materijala od polietilena i poliestera unutar kutije izrađene od kartona ili drugog krutog materijala, čija zapremnina ne smije biti manja od najmanje dopuštene zapremnine utvrđene nacionalnim zakonodavstvom i zakonodavstvom EU-a.

Obrazloženje: uvedena je dodatna mogućnost pakiranja vina „Rosso Cònero” i u spremnike koji nisu stakleni jer je, nakon pažljivih tehničkih i komercijalnih procjena, utvrđeno da proizvođači to žele.

Izmjena se odnosi na članak 8. specifikacije proizvoda i odjeljak 9. jedinstvenog dokumenta.

2. Upućivanja na kontrolno tijelo – promjena adrese

Opis: adresa društva Valoritalia società per la certificazione delle qualità e delle produzioni vitivinicole italiane S.r.l. promijenjena je iz Via Piave 24, 00187 Rim u Via Venti Settembre 98/G, 00187 Rim.

Obrazloženje: registrirano sjedište kontrolnog tijela za „Rosso Cònero” premješteno je.

Izmjena se odnosi na članak 10. specifikacije proizvoda i njome se ne mijenja jedinstveni dokument.

JEDINSTVENI DOKUMENT

1. Naziv proizvoda

Rosso Cònero

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

„Rosso Cònero”

SAŽET TEKSTUALNI OPIS

Vina sa ZOI-jem „Rosso Cònero” rubin-crvene su boje, ugodnog i vinoznog mirisa. Punog su okusa te bogate, skladne i suhe arome.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

5.1. Posebni enološki postupci

—

5.2. Najveći prinosi

1. „Rosso Cònero”

13 000 kilograma grožđa po hektaru

6. Razgraničeno zemljopisno područje

Područje proizvodnje vina „Rosso Cònero” obuhvaća cijelo područje općina Ancona, Offagna, Camerano, Sirolo i Numana te dio općina Castelfidardo i Osimo, koje se sve nalaze u pokrajini Ancona.

7. Sorte vinove loze

Montepulciano (crno)

8. Opis povezanosti

„Rosso Cònero”

Utjecaj ljudskih čimbenika na području proizvodnje vina „Rosso Cònero” bio je ključan za odabir sorti vinove loze koje će se uzgajati, razvoj tehnika uzgoja vinove loze i enoloških postupaka, a prisutni su znakovi vinogradarstva i enologije koji potječu iz 10. stoljeća pr. Kr.

Ti su čimbenici u interakciji s vrlo prepoznatljivim i jedinstvenim prirodnim obilježjima tog područja, koja su uglavnom povezana s planinom Monte Cònero. Ondje je sorta Montepulciano pronašla svoje idealno područje za uzgoj, zbog čega su vina sa ZOI-jem „Rosso Cònero” jedinstvena i nemoguće ih je proizvesti negdje drugdje.

9. Osnovni dodatni uvjeti (pakiranje, označivanje, ostali zahtjevi)

Naznaka godine proizvodnje grožđa

Pravni okvir:

zakonodavstvo EU-a

Vrsta dodatnog uvjeta:

dodatne odredbe o označivanju

Opis uvjeta:

Na etiketi vina sa ZOI-jem „Rosso Cònero” mora biti navedena godina proizvodnje grožđa.

Pakiranje i sustavi zatvaranja

Pravni okvir:

zakonodavstvo EU-a

Vrsta dodatnog uvjeta:

dodatne odredbe o označivanju

Opis uvjeta:

Za vino sa ZOI-jem „Rosso Cònero” dopušteni su svi sustavi zatvaranja koje dopuštaju zakonodavstvo EU-a i nacionalno zakonodavstvo.

Nadalje, za pakiranje se mogu upotrebljavati alternativni spremnici koji nisu stakleni, a sastoje se od mješine za vino od višeslojnog plastičnog materijala od polietilena i poliestera unutar kutije izrađene od kartona ili drugog krutog materijala, čija zapremnina ne smije biti manja od najmanje dopuštene zapremnine utvrđene nacionalnim zakonodavstvom i zakonodavstvom EU-a.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/18114

(1) SL L 9, 11.1.2019., str. 2.